google/wiki40b huggingface dataset:
Badebukse

Badebukse er et klesplagg menn tar på seg når de skal bade. Navnet dekker også klesplagg som brukes før og etter badet. Det tilsvarende kvinnelige plagget kalles oftest bikinitruse.
Badebukser har variert i form og benlengde mellom midt på leggen til nesten ikke benlengde og er nå tilbake til rundt kneet. Nyere badebukser kan være ettersittende, mens det for få år siden skulle være boksershorts.
Riff

Riff er en instrumental melodifrase som gjerne gjentas flere ganger i en sang. Uttrykket oppsto blant jazzmusikere på 1920-tallet.
Riff kan enten bestå av en akkordprogresjon, en melodisk ostinatofigur, et rytmisk mønster eller en melodifrase. Enkelte gode riff blir standardisert til allemannseie og brukes ofte med mindre variasjoner i en rekke komposisjoner.
Vi finner riff brukt i jazz, rock, latinomusikk, funk, m.m. Selv i klassisk musikk kan en snakke om riff, for eksempel i Maurice Ravels Boléro.

Definisjoner

David Brackett definerte i 1999 riff som en kort melodisk frase, mens Richard Middleton samme år beskrev riff som en kort rytmisk, melodisk eller harmonisk figur gjentatt for å gi en strukturell ramme. Ricky Rooksby slår derimot i 2002 fast at et riff er en kort, gjentatt, lett gjenkjennelig musikalsk frase, ofte spilt dypt på gitar, for å gi rocken energi og spenning.

Eksempler

De mest vanlige er i moderne musikk riff spilt på sologitar, som i «You Really Got Me» med The Kinks, «Satisfaction» og «Jumping Jack Flash» med The Rolling Stones og «Smoke on the Water» med Deep Purple.
Enkelte ganger er det bassgitaren som står for riffet, og eventuelt dobles stemmen av sologitaren, som i «Riot in Cell Block #9» med The Robins, «Jailhouse Rock» med Elvis Presley, «Day Tripper» med The Beatles og «Sunshine of Your Love» med The Cream.
Riff kan spilles på andre instrumenter også, for eksempel på saksofon, som i «Thriving on a Riff» med Charlie Parker eller på trompet som i «One Note Samba» med Dizzy Gillespie.
Fylkesvei 2836

Fylkesvei 2836  går mellom Haugfoss og Spone i Modum. Veiens lengde er 5,2 km.
Frem til 2019 hadde veien betegnelsen Fylkesvei 146.
Sunnmøre Data og Kultur

Historie

«Sunnmøre Data og Kultur» ble startet av tre ungdommer i 2013. Det begynte med at de var med på å arrangere VatneLAN i noen år før, som da ga de ideen om å starte organisasjonen. Det var et ønske om å utvide, samt å gjøre VatneLAN mindre personavhengig, som var mye av drivkraften til å starte organisasjonen. I mange måneder etter stiftelsesmøtet var SDOK bare et skall, uten mål og mening. Men i November 2013 ble det inngått en avtale med tidligere arrangør av Area51-LAN i Sulahallen, Langevåg, om at organisasjonen skulle ta over den rollen som tidl. arrangør hadde hatt - og dermed også kjøpe ut alt utstyret som de hadde. Dette ga SDOK et godt grunnlag for videreutvikling.  
Organisasjonen har også etterhvert tatt mer over ansvaret for organiseringen av crew og crew-relaterte aktiviteter i arrangementet VatneLAN, og i senere tid også gått inn som en samarbeidspartner sammen med arrangørene av VatneLAN. Organisasjonen leverer utstyr, frivillige og kompetanse, samt markedsføring, nettsider og lignende. På sommeren 2015 arrangerte organisasjonen arrangementet JugendLAN i gymsalen til NTNU i Ålesund (da: Høgskolen i Ålesund). Mot slutten av 2015 hadde organisasjonen over 500 medlemmer. Veksten fortsetter i 2016. I starten av 2016 blir JugendLAN og HypeLAN slått sammen. HypeLAN var et mislykket arrangement i 2015, der organisasjonen forsøkte å samle over 1000 dataglade ungdommer i Sparebanken Møre Arena, men mislyktes på grunn av dårlig billettsalg. 
I 2017 måtte organisasjonen nok en gang avlyse arrangementet HypeLAN på grunn av få påmeldte, men veksten av organisasjonen fortsatte og har nå over 600 medlemmer (pr. desember 2017).

Organisatorisk

Organisasjonen er medlem av Hyperion Midt, som igjen er medlem av Hyperion.

Plassering og geografisk område

Alle arrangementene organisasjonen står for finner sted i eller rundt Sunnmøre. Arrangementene har vært avholdt i Sulahallen og Eidet Kulturhall.
Fylkesvei 3772

Fylkesvei 3772 går mellom Galteland i Evje og Hornnes og Stolpemyr i Iveland kommune. Veien er 12,6 km lang.
Frem til 2019 hadde veien betegnelsen Fylkesvei 292.
Limousin

Geografi

Limousin ligger sentralt i Syd-Frankrike i fjellregionen Sentralmassivet. Regionen grenser i nord mot Centre, i øst mot Auvergne, i syd mot Midi-Pyrénées og i vest mot Aquitaine og Poitou-Charentes. Høyeste punkt er Mont Bessou på 977 moh.

Økonomi

Næringslivet består for det meste av husdyr, og dyrking av jordbruksprodukter som poteter og korn. Det blir fortsatt tatt ut eikeskog til produksjon av vin- og cognacfat. Samme eiken vokser og produseres også i andre deler av Frankrike, men begrepet Limousin-eik er blitt stående.
Taper

Det finnes flere betydninger av substantivet taper. I alminnelig forstand er det en benevnelse for den tapende part i et spill, en konkurranse eller liknende. I overført betydning blir ordet etter denne definisjonen også ofte brukt som skjellsord, og innebærer da påstanden at noen ikke lykkes med det de har gjort eller vil gjøre.

Ordet brukes i økende grad også om og av personer som av ulike årsaker har kommet dårlig ut i livet. Stiftelsen Rettferd for taperne ble opprettet i 1993 og har som formål å bistå taperne i samfunnet. De største og mest omtalte tapergruppene omfatter krigsbarn, barnehjemsbarn, mobbeofre og personer med lærevansker.
Lonesome Town

«Lonesome Town» er en amerikansk sang med melodi og tekst av Baker Knight.
En versjon med Ricky Nelson ble en hitsingle i USA i 1958.
Psychobillybandet The Cramps gjorde en coverversjon av sangen på EP-platen Gravest Hits. Den var også med på samlingen Off the Bone.
Paul McCartney spilte inn en versjon, som ble utgitt på hans album Run Devil Run i 1999.
Den australske sangeren Jason Donovan har også spilt inn sangen. Den ble utgitt på hans album Let It Be Me i 2008.
Tiguana Bibles har også en coverversjon av denne sangen på sitt album Child of the Moon.

Norsk versjon

Thor Norås har skrevet en norsk tekst. Dem norske tittelen er «Seksten år».

Listeplassering

Ricky Nelson nådde en syvendeplass med sangen på Billboard Hot 100-listen i 1958.
Ferjesambandet Skudeneshavn–Mekjarvik

Historie

Sambandet ble åpnet i juli 1970 mellom Skudeneshavn og Stavanger med ferja MF «Skudenes». Det tok straks mye trafikk fra sambandet mellom Stavanger og Kopervik. Rederiet som sto for driften var Det Stavangerske Dampskibsselskab. Allerede i 1973 var trafikken blitt så stor at det ble satt inn en ferje til, MF «Ulsnes». Sambandet fikk mer og mer trafikk på kort tid. I 1975 kom ferje nr. 3, MF «Tungenes», og i 1977 kom ferje nr. 4, MF «Vardenes». Sambandet ble et av de største i landet. På begynnelsen av 80-tallet var alle de fire ferjene på verksted og ble forlenget.
I 1978 var den nye ferjekaien på Mekjarvik ferdig og ferjene begynte å bruke den, noe som gjorde at reisetiden ble redusert fra 80 minutter til 70 minutter. Sambandet slet alltid med kapasitetsproblmer om somrene; køene var kilometerlange på begge sider. I 1987 ble storferja, MF «Manx» satt inn, Denne ferja hadde så mange problemer og feil at Det Stavangerske Dampskibsselskab mistet sambandet fra juli 1988 til Rogaland Kystferjer som var et datterselskap av Rutelaget Askøy-Bergen. De satte inn to storferjer, MF «Stamveien» og MF «Fjordveien».
I desember 1992 sto europavei 39 Rennfast ferdig, og det nye hovedsambandet Mortavika–Arsvågen ble åpnet og overtok trafikken på hovedveien mellom vestlandsbyene. Sambandet Skudeneshavn-Mekjarvik ble «lagt ned» og et nytt ble åpnet mellom Skudeneshavn og Mortavika. Boknafjorden Ferjeselskap drev dette sambandet med den innleide ferja MF «Skutvik», som var den tidligere MF «Tungenes». Dette utløste en proteststorm, og etter kort tid ble samabndet mellom Skudeneshavn og Mekjarvik gjenopprettet, nå med Rogaland Trafikkselskap som operatør, med ferja MF «Skutvik», som var kjøpt og gitt navnet MF «Skudenes». Sambandet hadde mistet sin viktige status til Mortavika–Arsvågen, og ble nå kun trafikkert med én ferje, og det forekom bare litt kø om sommeren. Etter en stund på overtid fordi den nye ferja til det nye sambandet Skudeneshavn-Kvitsøy-Mekjarvik hadde så mange feil, ble sambandet slått sammen med sambandet Kvitsøy-Mekjarvik til det nye «trakantsambandet».
Norgesmesterskapet på ski 1996

NM på ski 1996 ble arrangert i  Stryn fra 20. januar til 1. februar 1996.
Smørstøter

Smørstøter er et redskap til å presse sammen smør med. Dette ble gjort for å fjerne luftblærer som kunne medvirke til å forringe smørets smak og utseende. Smørstøtere ble brukt når smøret skulle legges i en ambar eller et annet kar for oppbevaring og transport. De er laget av tre og har et langt rett skaft med en rund klubbe i enden.
Champagne-Ardenne

Geografi

Champagne-Ardenne lå nordøst i Frankrike, og hadde i nordøst grense mot Belgia, i øst mot regionen Lorraine, i sørøst Franche-Comte, i sørvest Bourgogne, i vest Île-de-France og i nordvest Picardie. Elvene Seinen, Marne og Aisne renner vestover, mens Meuse renner nordover.

Økonomi

Det produseres vin i regionen, som er mest kjent for sin musserende hvitvin med global enerett på navnet «champagne».

Historie

Under første verdenskrig stod det blodige slag ved elven Marne (Slaget ved Marne).
Aceton-kvartalet

Aceton-kvartalet var et lite kvartal i tilslutning til Köpmantorget i Gamla stan, Stockholm. Kvartalet eksisterte fram til 1820-tallet. I 1912 ble det på denne plassen innviet en replika av statuen Sankt Göran och draken.

Historikk

Aceton-kvartalet hadde en langstrakt, triangulær form og bestod av to eiendommer. Aceton lå mellom Köpmantorget og Österlånggatan og tok opp nivåforskjellen mellom dem. Nordre og søndre Köpmanbrinken avgrenset kvartalet i nord og sør. På Petrus Tillaeus' kart fra 1733 har det nummer 85 Aceton. Ordet kommer ikke fra aceton, men er latin acetum for eddik. 
I Sjöbergska huset (nr 67 på Jonas Brolins kart fra 1771) ble Stockholms første synagoge innviet den 12. mai 1787 av overrabbiner Hirsch Levi fra Mecklenburg. Synagogen ble allerede noen år etter flyttet til Cupido-kvartalet ved Tyska brunnsplan og i 1870 derfra til sin nåværende adresse på Wahrendorffsgatan, ved Berzelii park. Huset der synagogen tidligere lå, raste sammen etter et ras i 1821, deretter ble alle bygningene i kvartalet revet. 
Siden oktober 1912 finnes det her en replika av Sankt Göran och draken som ble støpt i bronse av Otto Meyers konstgjuteri. På siden mot Österlånggatan ble det installert en fonteneskulptur utformet som en brønn med tre middelalderske byporter som vannet renner gjennom og ned i fontenebassenget. De symboliserer de tre strømmene som først omga Gamla Stan (nåværende Norrström, Stallkanalen og Söderström). Fontenebrønnen skal også minne om den offentlige brønnen som på midten av 1400-tallet lå ved daværende Fiskartorget.
Håkon Håkonsson Unge

Håkon Håkonsson Unge (født 11. november 1232 i Bergen, død i Tønsberg 5. mai 1257 på Munkelivklosteret i Tønsberg) var formelt norsk samkonge i årene 1240–1257.

Bakgrunn

Håkon Håkonsson med tilnavnet Unge var sønn av kong Håkon Håkonsson (1204–1263), som også ble kalt «Håkon gamle», og dronning Margrete Skulesdatter (død 1270).

Samkonge

Den norske tronarvingen Håkon Unge fikk kongsnavnet på Øyrathing den 1. april 1240, og stadfestet 12. april 1240 ved en høytidelighet i Bergen; dette var da hertug Skule gjorde opprør for å kreve den norske kongedømmet for seg selv, noe han mistlyktes med.
Håkon Håkonsson Unge overtok viktige og militære oppgaver i riksstyret. Håkon unge nevnes som «verdslig høvding» første gang i dokumenter i forbindelse med garens kroning i 1247, og han bar krone under prosesjon fra kongsgården til Kristkirken.
Så snart han ble myndig, ble han med i kongensk krets - han var da samkonge også i gavnet. Han beseglet den 6. oktober 1250 sammen med faren en handelsavtale med Lübeck, som var representert ved Johann von Bardewik.
Håkon ble gift med Rikitsa Birgersdatter av Bjälboætten i Oslo i 1251. Rikitsa var datter av den mektige svenske jarlen Birger Magnusson, grunnleggeren av Stockholm, far til to sønner som begge ble konger av Sverige og styrte selv som Sveriges reelle hersker som formynderregent fra 1248 og til sin død i 1266. Hennes mor var Ingeborg Eriksdatter.
Ekteskapet var en dynastisk allianse mellom det norske og det svenske kongedømmene og en forlengelse av fredsavtalen fra 1249 som sa «at det skulle være fred mellom Norge og Sverige, uvenner av den ene eller den andre ikke trives eller tåles i den andres rike.» Den nye norske utenrikspolitikk var blant annet å sette Danmark under press militært og politisk, og for at dette skulle funne fungere måtte stridighetene mellom Norge og Sverige bilegges.
Deres eneste barn var Sverre Håkonsson (1252–1261). Normalt ville lille Sverre ha vært berettiget for den norske tronen etter at Håkon Unges altfor tidlige død, kun 25 år gammel. Dette ble ikke aktuelt ettersom Sverre døde som barn kun ni år gammel. Den norske tronen gikk da uansett til Håkon Unges bror Magnus Håkonsson, kjent som Magnus Lagabøte og senere dennes sønner.
Etter 1249 deltok Håkon Håkonsson Unge regelmessig på krigstokter i grenseområdene ved Göta älv. I 1255 forhandlet han med kong Ferdinand III av Castilla om ekteskapstraktaten for sin søster Kristin. Sommeren 1256 var han i hærtog i Halland og utpå høsten tok han et stort hærfang under enda et felttog. Han kunne åpenbart føre en nokså selvstendig politikk.
I januar 1257 var det meningen at Håkon Unge skulle møte en utsending fra Ferdinands III vedrørende de spanske eksteskapsplaner for Kristin. Men han syknet hen, og døde på Munkelivklosteret (Olavsklosteret) i Tønsberg 5. mai.
Han ble begravd i Hallvardskatedralen i Oslo.
Druphila

Utseende

En stor (vingespenn ca. 80 millimeter), mørk sommerfugl med avrundede vinger. Oversiden er brunsvart, på forvingen med tre rosa flekker nær vingespissen og en blekt grønnlig flekk nær bakhjørnet. Bakvingen har en stor, rosa flekk ved bakhjørnet. Flekkene kan også være hvite.
Undersiden er gulbrun med noen hvite flekker.

Utbredelse

Arten er utbredt i Peru og Bolivia.
Lluís Llach

Protestsanger

Han begynte å synge i 1960-årene i Girona og Barcelona, for å protestere mot Francos styre i Spania, derfor er han mest kjent som en protestsanger.
En av hans mest kjente sanger på katalansk, ''L'Estaca'', er oversatt til mange forskjellige språk, blant annet spansk, engelsk, polsk og norsk. Visegruppa Ohnesorg utga L'Estaca under tittelen Bestefar Siset i 2018.
Den norske visesangeren Geirr Lystrup har oversatt flere av Llachs sanger til norsk.

Politiker

Llach er en markert tilhenger av katalansk uavhengighet fra Spania. Siden 2015 har han vært medlem av det katalanske parlamentet.
Nusa Penida

Nusa Penida er en indonesisk øy beliggende sørøst for Bali i Lomboksundet. Administrativt hører Nusa Penida, sammen med et område på Bali og de to mindre øyer Nusa Ceningan og Nusa Lembongan tett på Nusa Penida, til distriktet Klungkung i provinsen Bali.
Sundet mellom Bali og Nusa Penida heter Badungsundet.
Nusa Penida er kupert med en største høyde på 524 meter. Klimaet er tørrere enn på Bali. Nusa Penida og naboøyene Nusa Ceningan og Nusa Lembongan hadde til sammen 45.178 innbyggere i 2010 og et areal på 202,6  km².
Harplinge

Harplinge er et tettsted i Halmstad kommune i Hallands län i Halland i Sverige. I 2010 hadde tettstedet 1 450 innbyggere.
Sagflis

Sagflis er flis fra skjæring av trevirke, og brukes som regel i sagbrukenes fyrkjeler, selges som råstoff til sponplateindustrien eller utnyttes som strø til husdyr. Den egner seg også som råstoff i pellets- og brikettproduksjon.
Fuktigheten i tørr sagflis ligger på 15-20%, mens rå sagflis kan ha et fuktinnhold på 35-50%.
Raúl Ruidíaz

Landslaget

Han ble tatt ut i Perus tropp til VM i fotball 2018 i Russland.
Kolben kulturhus

Aktiviteter

På Kolben kulturhus kan man gå på kino og det er et stort bibliotek med bøker, filmer og lydbøker. På biblioteket er det mange pc-er man kan bruke og spill. Det er mange sitteplasser på biblioteket. Det er også et konsertlokale i kulturhuset.
Halsvik (Gulen)

Halsvik er en gård i Gulen kommune i Sogn og Fjordane. Stedet Halsvik ligger ved bunnen av Halsvikvågen, på nordsiden av Fensfjorden, mens selve gården ligger i en sidearm fra fylkesvei 5 mellom Steine og Sløvåg. Gården ligger rundt 13-18 meter over havet.

Historie

Navnet på gården ble først nevnt i 1567, og var da skrevet som Helsuig, i 1610 og 1667 ble navnet skrevet Halsuig, og i 1723 ble det skrevet som Halsvig. Navnet er også brukt i to andre gårdsbruk i Norge, ett i Sør-Trøndelag og ett i Nordland. Navnet blir uttalt ha'lsvikja.
I 1567 er det ikke fortalt om brukere i Halsvik, men det ble betalt 1 alb(is), som var vanlig øydegårdsskatt. Det kan bety at gården nettopp er opprettet, eller og at den har lagt øde fra svartedauden og nå ble tatt i bruk igjen. I 1590 har garden fått bruker. Anders het han, og betalte 1 geiteskinn og 1 kalveskinn i leidang og fredtoll fjerdehvert år. Anders er bruker i 1612/13 og. Da betalte han 1/2 mæle korn i tiend. I 1631/3 het brukeren Henrik. Han betalte da 12 kanne tiend, så tienden har økt 8,1 liter til 24,3 på mindre enn 20 år. I 1638 betalte Henrik full unionsskatt: 1 ort.

Annen virksomhet på gården

I 1876 ble gården brukt som dampskipstoppested i Postvågen. Dette ble senere flyttet til Halsvikvågen, med kai litt sør for Eidssaga. I 1887 ble gården brukt som poståpneri, og fra 1920 var det postbudrute to ganger i uka mellom Halsvik og Høyvik. I 1968 ble poståpneriet flyttet til Dalsøyra.
Fortschrittliche Bürgerpartei

Fortschrittliche Bürgerpartei er et konservativt-kristendemokratisk politisk parti i Liechtenstein. Partiet ble grunnlagt i 1918. Det har vært i regjering i flere perioder.
Kölbi

Kölbi er merkenavnet til telefoni- og internettjenestene til det statlige costaricanske selskapet Instituto Costarricense de Electricidad (ICE).
Kölbis logo er en stilisert grønn frosk med røde øyne. Ordet kölbí er navnet på denne froskearten på språket cabécar.
Sandnes (Bygland)

Sandnes i Bygland er ei grend i Bygland kommune. Den ligger på østsiden av Åraksfjorden og sør for Åraksbø. I 1845 bodde det 80 personer på Sandnes, i 2009 var 12 personer bosatt her, mens det i 2011 bodde totalt 82 mennesker på Åraksbø og Sandnes.
I 1935 ble Sandnes kirke flyttet fra stedet til Åraksbø, hvor det bodde mer folk. Høsten 1940 hadde de satt opp Sandnes kapell til erstatning for kirken som ble flyttet. Dette kapellet ble ikke vigslet før i 1949.
Fylkesvei 2430

Fylkesvei 2430 går mellom Leppa bru og Loengsbygda i Nordre Land. Veien er 10,3 km lang.
Frem til 2019 hadde veien betegnelsen Fv191.
Ung Symfoni

Ung Symfoni ble grunnlagt 1997 og er et symfoniorkester for ungdom i alderen 14 til 25 år.
Orkesteret har samling en helg i måneden. Orkesteret øver hovedsakelig i Bergen og hovedtyngden av musikerne kommer fra Hordaland. Orkesteret har helt siden starten blitt dirigert av Kjell Seim.
Orkesteret samler unge musikere fra skoleorkestre, korps, musikkskoler, videregående skoler og konservatorier. Ung Symfoni er medlem av De Unges Orkesterforbund (UNOF) og drives av De Unges Orkesterforbund Hordaland.
Politietterforsker

En politietterforsker, tidligere kriminalbetjent eller oppdagelsesbetjent, er en tjenestemann ved kriminalpolitiet. I noen land må personer som vil bli politietterforsker tjenestegjøre som ordenspoliti i en periode før de kan søke om å bli etterforsker. I andre land, bl.a. mange land i Europa, rekrutteres politietterforskere rett fra universitetene, uten tidligere erfaring som uniformert politi.
I noen land bærer politietterforskere tittelen detektiv, mens betegnelsen spesialagent ofte benyttes om amerikanske føderale etterforskere.
Python

Objektorientert programmering

Python er et objektorientert programmeringsspråk, og tillater for eksempel polymorfisme. I motsetning til i mange andre objektorienterte språk, som for eksempel Java og Smalltalk, er det allikevel fullt mulig å skrive et prosedyre-drevet program.

Hello, world

>#! /usr/bin/env python print("Hello, world!")##fra og med Python 3 må print skrives slik: print("Hello, world!").##tidligere kunne man skrive print "Hello, world!" uten ().

Variabler

#! /usr/bin/env pythonvariabel = "var" # i python trenger man ikke noe tegn foran variabler, som f.eks. $ i PHP.print(variabel) # resultat: var.## variabler i praksis:name = raw_input("Ditt navn: ") # lagrer brukerinput i variablen name. Input() er en innebygd funksjon for input.print(name) # resultat: det du har skrevet inn i input

Enkel bruk av en liste (matrise)

#! /usr/bin/env python# -*- coding: utf-8 -*- # (linja over bruker vi for å kunne bruke æøå uten advarsler.)##Dette enkle programmet demonstrerer bruken av liste-datatypen,#samt bruken av innrykk for å dele kodeblokker fra hverandre.###En liste inneholder en serie verdier, som kan være av mange typer, for eksempel tekst eller tall.list = ["en", 2, 3, "fire", 5, "seks", 7, "åtte"]for element in list:
    #den neste linjen har et innrykk som gjør at den regnes som en del av for-løkken
    print(element)#Denne linjen har samme innrykk som for-løkka, altså vil den ikke kjøres før løkka er ferdig. print("ferdig")

Bruk av klasse og objekt

#!/usr/bin/env python# -*- coding: utf-8 -*-import math # importer mattebibliotekclass Sirkel:

    # konstruktør metode
    # denne kalles når objekt opprettes fra klasse
    def __init__(self, radius):

        self.radius = radius


    # regn ut diameter ( d = 2 * r )
    def faaDiameter(self):
        return 2 * self.radius

    # regn ut areal ( a = pi * r * r )
    def faaAreal(self):
        pi = math.pi # hent tallet pi fra mattebibliotek
        return pi * self.radius * self.radius;
        
    # regner ut omkrets  ( o = 2 * pi * r )
    def faaOmkrets(self):
        pi = math.pi 
        return 2 * pi * self.radius# Lager et objekt av klassen sirkel # med radius r=10.sirkel1 = Sirkel(10)print(sirkel1.faaDiameter()) # skriver ut diameter: 20print(sirkel1.faaAreal())    # skriver ut areal: 314.1592print(sirkel1.faaOmkrets())  # skriver ut 31.4159print("-------------------") # strek for å skille sirkler# Lager et nytt objekt av klassen sirkel # med radius r=3sirkel2 = Sirkel(3)print(sirkel2.faaDiameter()) # skriver ut diameter: 6
Budeievisa

«Budeievisa» er et skillingstrykk som også er kjent under tittelen «Budeia synger». Det er Hanna Winsnes (1789–1872) som har skrevet den. Hun er mest kjent for kokeboka «Lægebog i de forskjellige Grene af Husholdningen» som kom ut i 1845. I tillegg skrev hun flere dikt, noveller og romaner.

Teksten

1. Så lang er nå vinteren for den som skal stelle,

og da må det just om forsynlig gjelde,

thi den som uvettig med foret vil sløse

de får vel om våren se jammer i fjøset.
2. Men kulde og snøfokk meg slett ikke skremmer

om istapper henger om skjørtene som bremmer,

så lunt er det alltid i fjøset om kvelden

og den som trett sover trygt under fellen.
3. Å sørg inte kua mi for vinerens dage

Vårherre han sender nok våren tilbake.

Og det skal bli sprang når vi kalven skal løse

og alle småkvigerne slipper av fjøset.
4. Og skal vi til seters så drager jeg gjerne

der skal jeg vel stelle og yste og kjerne,

så reiser jeg hjem med de breddfulle butter

på gården jeg hilses av jenter og gutter.
5. Og kjørene rauter og kjennes ved hjemmet

og jeg blir traktert som jeg rent var en fremmed,

ja lykkelig den som en buskap kan eie

men har jeg inte gård vil jeg være budeie.